Preţurile ar urma să scadă şi în domeniul turismului, spune ministrul finanţelor, care a anunţat că Executivul pregăteşte o ordonanţă de urgenţă care să fie aprobată chiar săptămâna viitoare pentru a reduce TVA de la 9% la 5% în turism.

Mai mult, Executivul ia în calcul şi să elimine supraacciza la carburanţi. Cu efect în preţul final de la pompă.

Decizia finală va fi luată însă după o analiză pe care Guvernul o va face în următoarea perioadă.

Eugen Teodorovici: „Va fi o discuţie de la noi, ca Minister de Finanţe, vizavi de supraacciză. Până la final de lună veţi vedea această propunere.

Vom face o analiză. Şi vedem exact. În România, prima reacţie este să spui că o să ai un minus la buget dacă scoţi o taxă, un impozit. Te uiţi la efectele de runda a doua. Dacă o astfel de măsură va produce în economie efecte pozitive, este foarte bine”.